钦定古今图书集成/方舆汇编/职方典/第1155卷 > 《韩公井记跋》前人
## 钦定古今图书集成/方舆汇编/职方典/第1155卷 > 《韩公井记跋》前人

《韩公井记》：开元二十二年，初置十道采访使，韩朝宗
以襄州刺史兼山南东道。襄州南楚故城有昭王井，
传言汲者死，行人虽渴，困不敢视。朝宗移书谕神，自
是饮者无恙，人更号韩公井。楚故城今谓之故墙，即
鄢也。此记今移在郡廨中，故城改为墙者，由梁太祖
父烈祖名诚，当时避之，故至今犹然。